
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 septembrie 2004

Nr.29/236

R A P O R T

asupra proiectului de Lege privind aprobarea Ordonanţei Guvernului nr.73/2004 pentru abrogarea art.11 alin.(2) din Ordonanţa Guvernului nr.44/2004 privind integrarea socială a străinilor care au dobândit o formă de protecţie în România


1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X.529 din 15 septembrie 2004,  Comisia pentru învăţământ, ştiinţă, tineret şi sport a fost sesizată spre dezbatere şi avizare cu proiectului de Lege privind aprobarea Ordonanţei Guvernului nr.73/2004 pentru abrogarea art.11 alin.(2) din Ordonanţa Guvernului nr.44/2004 privind integrarea socială a străinilor care au dobândit o formă de protecţie în România.


Proiectul de lege a fost avizat de Comisia pentru muncă şi protecţie socială şi Comisia juridică, de disciplină şi imunităţi. De asemenea, Comisia a avut în vedere şi avizul Consiliului Legislativ.


Proiectul de lege vizează evitarea dublei reglementări şi instituirea aceloraşi reglementări în două sau mai multe acte normative.

2. În raport de obiectul şi conţinutul său,  proiectul de lege face parte din categoria legilor ordinare, potrivit prevederilor art.73 din Constituţia României, republicată.

3. La lucrări au fost prezenţi 20 deputaţi din totalul de 28 membri ai Comisiei. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, dl.Radu Mircea – Ministerul Administraţiei şi Internelor – Oficiul Naţional pentru Refugiaţi.

4. Proiectul de lege a fost adoptat de Senat.

În urma dezbaterii în şedinţa din 22 septembrie 2004, Comisia, cu unanimitate de voturi, aprobă proiectul de lege în forma adoptată de Senat.

       PREŞEDINTE




SECRETAR

Prof.univ.dr.ing.Anghel Stanciu               Prof.univ.dr.Iulian Mincu

   Consilier

Simion Cioată

